Middag op RSG 1 · RSG - iono.fm
Middag op RSG 1 — Ettienne Ludick and Sue Pyler
RSG | Podcast , ±4 min episodes every day	| Broadcast schedule
ENGLISH South Africa News & Politics · TV & Film
Daar is 'n kalender vol baie vreemde vakansiedae in die wêreld. Ettienne Ludick het gaan kyk van die vreemdste daarvan.
Sy gee ons riviere 'n stem – Dr. Jo Barnes van die Universiteit Stellenbosch. Lizma van Zyl gesels met die baanbreker oor die stand van Suid-Afrika se riviere, wat sy as haglik beskryf. Dr. Barnes sê nie alleen word riviere toenemend die draers van siektes nie, maar beteken minder water weens droogtes, oormatige onttrekking en besoedeling, ook minder kos.
Wat behels die instandhouding van go-carts, veral die wat uitsluitlik op stofbane ry? Ettienne Luick het 'n draai by 'n go-cartbaan gemaak om uit te vind.
Wanneer klimaatsverandering bespreek word, doen volwassenes meestal die praatwerk. Maar hoe word jongmense geraak? UNICEF Australië het bevind dat kinders en jongmense in die land baie bekommerd is oor hulle toekoms, veral diegene wat 'n loopbaan in landbou oorweeg. Lizma van Zyl gesels met dr. Ilse Trautmann van die Wes-Kaapse Departement van Landbou oor wat die toekoms vir Suid-Afrika se jongmense inhou wanneer dit kom by werksgeleenthede in die landbousektor.
Daar is verskeie maniere om te verseker dat jou motor optimaal funksioneer, en dat herstelkoste jou nie platsak laat nie. Ettienne Ludick kyk na 'n paar wenke wat die kenners voorstel.
Die gesprek oor die uitwerking van klimaatsverandering op die internasionale koffiebedryf word voortgesit. Lizma van Zyl gesels met dr. Aaron Davis van die wêreldbekende Kew Royal Botanical Gardens buite Londen oor die koffiebedryf se toekoms in die algemeen, asook 'n projek om Ethiopië se koffiebedryf en ekonomie meer klimaatsweerstandig te maak. Die land is die sesde grootste koffieprodusent ter wêreld.
Wat is rooibos nou eintlik, en hoekom is dit so gewild? Ettienne Ludick het by die Suid-Afrikaanse Rooibosraad gaan uitvind.
Dis maklik om iets weg te gooi as dit nie meer gebruik nie, maar met stygende pryse moet jy twee keer dink. Ettienne Ludick kyk na vier groot items in jou huis wat jy kan herstel eerder as om dit weg te gooi.
'n Heerlike stukkie vis is nie te versmaai nie, maar hoe weet jy dat die vis wat jy eet nie bedreig is nie? Ettienne Ludick vertek van 'n handige toep wat jou kan help om die visbronne te bewaar.
Die Wes-Kaapse verkeersdepartement maak gebruik van die eBat-stelsel om dronkbestuur hok te slaan. Wat is dit, en hoe vinnig kan 'n drankie jou in die moeilikheid kry agter die stuurwiel? Ettienne Ludick vind meer hieroor uit by die Wes-Kaapse verkeershoof, Kenny Africa.
Die gewildste drankie ter wêreld, koffie, is in die klimaatsverandering-kollig. Lizma van Zyl gesels met dr. Aaron Davis, 'n plantkundige by die wêreldbekende Kew Royal Botanical Gardens buite Londen, oor die toekoms van die koffiebedryf. Dr. Davis is nou betrokke by navorsing in die verband, en speel ook 'n groot rol om Ethiopië, die wêreld se sesde grootste koffieprodusent, met die uitdagings van klimaatsverandering te help.
'n Wegbreek oorsee is altyd verfrissend, maar nie die lang vlug tot by jou bestemming nie. Sue Pyler kyk na hoe vlugvermaak aan die verander is.
16 May Radioteater
17 May Middagvervolgverhaal
12 May Sterre en planete
19 May Sterre en planete
16 May Middagvervolgverhaal
12 May Hoe verklaar jy dit?
14 May Finansies
9 May Radioteater
19 May Hoe verklaar jy dit?
15 May Middagvervolgverhaal